
A magyar járműipari vállalatok gazdasági helyzete 2019 és 2022 közötti időszakban

A MAGYAR JÁRMŰIPARI VÁLLALATOK GAZDASÁGI HELYZET 2019 ÉS 2022 KÖZÖTTI IDŐSZAKBAN

Az autóipar mára az egyik legdinamikusabban fejlődő és legnagyobb hozzáadott értéket képviselő ágazattá vált, amely gazdasági, társadalmi és technológiai szempontból is kiemelkedő szerepet játszik az egész világon. Ennek az ágazatnak a fő célja a közúti járművek gyártása, melyhez magasan képzett szakemberekre van szükség. A magyar autóipar az elmúlt évtizedek során szoros kapcsolatot épített ki a globális piaccal, miközben jelentős szerepet tölt be az európai és a nemzetközi gazdaság fejlődésében is.
Célom az, hogy megvizsgáljam az iparág 2019-2022 közötti időszak teljesítményét különösen az iparág szereplőinek jövedelmezőségét, valamint megállapítsam az iparág koncentrációját. Első hipotézisem szerint a magyarországi vállalkozások többsége az ország gazdaságilag fejlettebb régióiban található, Nyugat-Dunántúlon és Közép-Magyarországon. A második hipotézisem az, hogy a hazai TEÁOR 29 főtevékenységet végző vállalkozások által meghatározott ágazatban magas a koncentráció. A harmadik hipotézisem pedig az, hogy a legtöbb vállalat átlagos jövedelmezősége alacsony volt a vizsgált időszakban. Célkitűzéseim megvalósításához szekunder adatgyűjtés végeztem az EMIS adatbázis felhasználásával. Az adatbázisból a hazai TEÁOR 29 főtevékenységet végző vállalkozások beszámolóinak főbb adatait dolgoztam fel 2019-2022 időszakra vonatkozóan. A minta elemszáma 144 darab volt. A területi koncentráció vizsgálatához a Tableau alkalmazás segítségével vizuálisan megjelenített vállalati adatokat használtam. A piaci koncentráció elemzéshez a Lorenz-görbét, Gini-Index és a Herfindahl-Hirschmann féle indexet használtam. Továbbá különböző pénzügyi mutatókkal (árbevétel arányos jövedelmezőség, eszközarányos jövedelmezőséget és a sajáttőke arányos jövedelmezőség) vizsgáltam az iparág piaci szereplőinek jövedelmezőségi helyzetének alakulását.
A területi koncentráció alapján megállapítható, hogy a legtöbb vállalat Győr-Moson-Sopron vármegyében található. A piaci koncentrációt tekintve rendkívül koncentrált iparágról beszélünk. Az iparág piaci szereplőinek átlagos jövedelmezőségi helyzete a vizsgált időszakban ingadozóan alakult, amely jól mutatja az iparág globális, európai és hazai piaci szereplőinek kihívásait. Jövedelmezőségi szempontból a legkedvezőtlenebb év 2021 volt a piaci szereplőknél. A négy év átlagában a piaci szereplők 80%-a tudott jövedelmezően működni.



